Fuq il-faċċata ritratt ta' pjazza Trafalgar f'Londra fejn fl-aħħar jiem din iffriżat kawża ta' temperatura ta' 23 grad taħt iz-zero li ħakmet ir-Renju Unit. F'Malta huwa mbassar li fil-jiem li ġejjin it-temperaturi se jinżlu saħansitra sa tlett gradi celcius. Storja oħra dwar kif Malta għandha 38 każ ġej mill-varjant tal-Covid tar-Renju Unit. Dan tħabbar ilbieraħ mis-supretendent tas-saħħa pubblika Charmaine Gauci. Ilbieraħ kellna 164 każ ġdid u fiequ 165 persuna. Storja oħra din id-darba dwar il-Qrati, fejn l-assoċjazzjoni tal-Imħallfin u l-Maġistrati laqgħu l-pjani tal-Gvern li se jkunu qed jiappuntaw 4 Maġistrati u 4 Imħallfin ġodda, fejn b'differenza għas-snin li għaddew mhux se jkun il-Prim Ministru li jaħtarhom, iżda proċess li se jwassal biex il-President ta' Malta ikun dak li jaħtar il-membri tal-ġudikatura. L-assoċjazzjoni qalet li l-volum tax-xogħol fil-qrati tant kiber li kien hemm bżonn żieda fir-riżorsi umani tal-ġudikatura. Fuq il-faċċata ukoll ritratt tat-temp kiesaħ fl-Ewropa li nieżel mill-Artiku, u dan hekk kif anki f'Malta fil-jiem li ġejjin it-temperaturi mistennija jinżlu sew. Storja oħra relatata mal-Covid f'pajjiżna, fejn skont is-supretendent tas-saħħa pubblika, it-tilqim kontra l-Covid f'pajjiżna qed jaħdem u li fid-djar tal-anzjani, il-każijiet tal-Covid niżlu sew. Prof Gauci iżda wissiet kif il-virus qed jinfirex sew fin-nurseries tal-futbol fost it-tfal, u li dan qed iwassal biex gruppi kbar ta' tfal qed jinżammu kwarantina. Storja oħra tgħid kif kowċ tat-tim tal-futbol tas-Siġġiewi Trevor Thomas irriżenja wara li l-pulizija qed tinvetiga filmati sesswali ta' mara li qed tgħid li dawn ittieħdu mill-mobile tagħha u li qegħdin jiġu mifruxa mingħajr il-kunsens tagħha. Jidher li dan qam wara li qed jinxtered filmat ta' players tal-futbol tas-Siġġiewi qed jidħqu b'dawn il-filmati, liema filmat inġibed waqt xi ikla ġo ristorant fis-Siġġiewi stess. Il-kowċ irriżenja għax ma qabilx ma' dan l-aġir tal-players tiegħu u li ħass li kellu jirriżenja. L-Orizzont Fuq il-faċċata ritratt tal-karru tar-Re tal-Karnival, li din is-sena ħa t-tema tal-Covid li kawża tiegħu tbiddel wiċċ id-dinja, u li anki l-Karnival spiċċa vittma ta' dan il-virus. Minkejja li mhux qed isiru ċelebrazzjonijiet tas-soltu, wieħed jista' jinnota diversi stallazzjonijiet tal-karnival maħduma mill-karristi biex għalmenu jkollna togħma ta' din iċ-ċelebrazzjoni tant artistika u kreattiva. Storja oħra xokkanti dwar dak li għaddew il-foster parents ta' tifla ta' seba' snin li erba' xhur ilu tħarrbet minn Malta. Il-ġenituri foster ta' din it-tifla tkellmu mal-ġurnal b'qalbhom maqsuma għax ma jafux jekk din it-tifla għadhiex ħajja jew le. Storja oħra din id-darba dwar il-Covid fl-Istati Unti, fejn fl-istat ta' Ohio, fit-taqsima tal-kura intensiva kawża tal-Covid hemm mara tqila, bit-tarbija ġiet salvata iżda l-omm għadha tissielet għal ħajjitha. In-Nazzjon Fuq il-faċċata l-ġurnal b'ritratt minn Venezja, fejn s-soltu din il-belt tant popolari mad-dinja tal-Karnival, mhijiex fl-aqwa tagħha bħas-soltu għal dan ir-renju artistiku, u dan kollu kawża tal-Covid. Venezja fetħet biss mużewijiet storiċi. Storja oħra tirraporta dak li qalet Prof Charmaine Gauci lbieraħ li f'Malta għandha 38 każ mill-varjant il-ġdid tal-Covid u kif ilbieraħ ġew irreġistrati żewġ imwiet oħra. Rapport ieħor din id-darba jitratta l-kirjiet, fejn skont il-ġurnal il-Ministru Roderick Glades qed jikkwota rapprot ta' ħdax –il sena ilu, u li l-Gvern baqa' ma offirex soluzzjoni għall-problema tal-kirjiet. Meta mistoqsi dwar il-kirjiet ta' ħdax –il sena ilu, skont in-Nazzjon, il-Ministru Galdes lanqas kellu ċifri riċenti iżda kkwota rapport ta' ħdax –il sena ilu.